laion/Wikipedia-Exotic huggingface dataset:
תזמורת סנט לואיס

תזמורת סנט לואיס, אשר מקום מושבה הקבוע בסנט לואיס, מיזורי, היא מן התזמורות החשובות בארצות הברית. התזמורת נוסדה בשנת 1880 והיא השנייה לוותק בין התזמורות האמריקאיות, אחרי הפילהרמונית של ניו יורק. התזמורת מופיעה דרך קבע ב"פאוול סימפוני הול", מבצעת קונצרט שנתי קבוע בקרנגי הול בניו יורק ויוצאת לסיורי קונצרטים סדירים מעבר לים. היא מקליטה בחברה משלה, "ארק מדיה", הייתה מועמדת חמישים ושש פעמים לפרס גראמי וזכתה בו שש פעמים. התזמורת מקיימת תוכנית חינוכית ענפה: נגניה מבצעים כ-350 הופעות בשנה ללא תשלום בבתי ספר ובמסגרות חינוכיות אחרות. תזמורת סנט לואיס מקיימת שותפות עם התארגנות 25 כנסיות אפרו אמריקאיות מקומיות בשם "בקול אחד" (In Unison), אשר זמריה נוהגים להופיע עמה. לצד התזמורת הסימפונית פועלות גם מקהלת סנט לואיס ותזמורת הנוער שלה. מאז 2018 המנהל המוזיקלי של התזמורת הוא סטפן דנב. יוזף אוטן 1880 - 1894 אלפרד ארנסט 1894 - 1907 מקס זאך 1907 - 1921 רודולף גאנץ 1921 - 1927 ולדימיר גולשמן 1931 - 1958 אדוארד ואן רמוטרל 1958 - 1962 אלעזר דה קארווליו 1963 - 1968 וולטר זוסקינד 1968 - 1975 יז'י סמקוב 1975 -1979 ליאונרד סלטקין 1979 - 1996 הנס פונק 1996 - 2002 דייוויד רוברטסון 2005 - 2018 סטפן דנב 2018 - ממשיך מדיה וקבצים בנושא תזמורת סנט לואיס בוויקישיתוף אתר האינטרנט הרשמי של תזמורת סנט לואיס תזמורת סנט לואיס, ברשת החברתית פייסבוק תזמורת סנט לואיס, ברשת החברתית אקס (טוויטר) תזמורת סנט לואיס, באתר AllMusic (באנגלית) תזמורת סנט לואיס, באתר MusicBrainz (באנגלית) תזמורת סנט לואיס, באתר Discogs (באנגלית) תזמורת סנט לואיס, באתר Songkick (באנגלית)
מיט לוף

מייקל לי אדיי (נולד בשם מרווין לי אדיי, 27 בספטמבר 1947 – 20 בינואר 2022), אשר נודע בשם הבמה מיט לוף (Meat Loaf) ומכונה לעיתים "מייקל אדיי", היה שחקן וזמר רוק אמריקאי. מיט לוף הופיע ביותר מ-50 סרטי קולנוע ותוכניות טלוויזיה, והיה מוכר בזכות שירים ידועים ומתוך פסקולים מסרטיו. אלבומו הידוע של לוף "Bat Out of Hell" משנת 1977, מכר למעלה מ-34 מיליון תקליטים ברחבי העולם, מתוכם 16 מיליון בארצות הברית לבדה. לאחר יציאתו, האלבום כיכב במשך 474 שבועות במצעד האלבומים הבריטי. אלבום זה הפך לרווחי יותר מהאלבום הנמכר ביותר בכל הזמנים – Thriller של מייקל ג'קסון. אף על פי שהוכרז כפושט רגל יותר מפעם אחת, נחשב מיט לוף לאחד מאמני הרוקנרול המצליחים בכל הזמנים, שהוציא כמה מהאלבומים הנמכרים והאהובים ביותר אי-פעם. האלבומים והסינגלים שהוציא שברו מספר שיאים, הן בארצות הברית והן בבריטניה. גם בגרמניה הוא נחשב לאחד מאמני הרוק הפופולריים ביותר, במיוחד בקרב חובבי פופ ורוקנרול. הוא התפרסם בזכות הופעתו בסרט מופע הקולנוע של רוקי (The Rocky Horror Picture Show) מ-1975. בין השאר שיחק לוף בסרטים "מוטורמה" (1991), "עולמו של ויין" (1992), "מפרט הגורל", "פוקוס", "כל חג מולד אמריקאי, קרול", "מועדון קרב", "חור באחד" (2004), "עקרון התענוג", "כשתראי נמר בבית", "ילד יפה" (2010) ו-"Witness "Insecurity‏ (2011). ערוץ המוזיקה הבינלאומי VH1 מדרג אותו במקום ה-96 ברשימת 100 אמני ההארד רוק הגדולים בהיסטוריה. 1993, פרס גראמי על הלהיט I'd Do Anything For Love לוף היה מתנגד חיסונים, לא נמסרה סיבת מוות רשמית, אך ימים לפני מותו ב-20 בינואר 2022, חלה בווירוס הקורונה. 1977 - Two out of Three ain't bad 1977 - Paradise by the Dashboard lights 1979 - You took the Words Right out of my Mouth 1981 - Dead ringer for love 1984 - Modern Girl 1993 - I'd do anything for love 1993 - Objects in the Rearview Mirror may Appear Closer than they are 1995 - I'd lie for you and that's the truth 1995 - Not a dry eye in the House 1999 - Is nothing sacred מדיה וקבצים בנושא מיט לוף בוויקישיתוף אתר האינטרנט הרשמי של מיט לוף מיט לוף, ברשת החברתית פייסבוק מיט לוף, ברשת החברתית אקס (טוויטר) מיט לוף, סרטונים בערוץ היוטיוב מיט לוף, במסד הנתונים הקולנועיים IMDb (באנגלית) מיט לוף, באתר "אידיבי", מאגר הידע העברי לקולנוע ישראלי ועולמי מיט לוף, באתר AllMovie (באנגלית) מיט לוף, במסד הנתונים הקולנועיים KinoPoisk (ברוסית) מיט לוף, באתר אפל מיוזיק (באנגלית) מיט לוף, באתר ספוטיפיי מיט לוף, באתר Last.fm (באנגלית) מיט לוף, באתר AllMusic (באנגלית) מיט לוף, באתר MusicBrainz (באנגלית) מיט לוף, באתר דיזר מיט לוף, באתר Discogs (באנגלית) מיט לוף, באתר Songkick (באנגלית) מיט לוף, באתר Genius מיט לוף, באתר SecondHandSongs מיט לוף, באתר בילבורד (באנגלית) מיט לוף, באתר טיידל (באנגלית) ניצן פינקו, הזמר והשחקן מיט לוף מת בגיל 74, באתר הארץ, 21 בינואר 2022 ציפי שמילוביץ, הזמר מיט לוף מת בגיל 74, ידיעות אחרונות, גיליון 25307 חדשות חוץ, 23.1.2022, עמ' 17 Meat Loaf Dead at 74 from COVID, TMZ (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אל תשמעי לקול ליבך

"אל תשמעי לקול ליבך" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1976 חברת התקליטים הד ארצי, והוא נכלל כרצועה התשיעית באלבומה ה-12 של הזמרת, תקליט מס' 20 במקצב ברזילאי ובשירים נבחרים. "אל תשמעי לקול ליבך" נכתב והולחן על ידי משה בן שאול ונתן כהן, שגם הפיק אותו. ב-16 באוגוסט 1976 נכנס למצעד הפזמונים השבועי של רשת ג' במקום ה-19. ב-18 באוקטובר עלה למקום השלישי, שיאו במצעד השבועי. לבסוף, ב-8 בנובמבר, יצא מהדירוג לאחר שנים-עשר שבועות צעידה רצופה. גם בגלי צה"ל הגיע השיר למקום השמיני, ובסך הכל בילה עשרה שבועות בו. מידע על היצירה "אל תשמעי לקול ליבך" באתר מיוזיק בריינז מידע על הסינגל "אל תשמעי לקול ליבך" באתר מיוזיק בריינז תקליט מס' 20 במקצב ברזילאי ובשירים נבחרים באתר סטריאו ומונו המצעד השבועי של רשת ג' מתאריך 16 באוגוסט 1976. פזמונט המצעד השבועי של רשת ג' מתאריך 18 באוקטובר 1976. פזמונט המצעד השבועי של רשת ג' מתאריך 8 בנובמבר 1976. פזמונט
ירדן אוזל

ירדן מלכה אוזל (נולדה ב-11 בפברואר 2001) היא כדורגלנית ישראלית, המשחקת בעמדת החלוצה והכנף במכבי פנתרות אשדוד מהליגה הלאומית ובנבחרת ישראל. אוזל החלה את הקריירה שלה בקבוצת הנערות של הפועל קטמון ירושלים, בשורותיה שיחקה בעונות 2015/16-2018/19, ועמה זכתה באליפות המדינה לנערות בעונת 2016/17, ובגביע המדינה לנערות בעונת 2018/19, כאשר היא כובשת צמד בגמר הגביע. בעונת 2017/18 הצטרפה לאקדמיה לכדורגל בנות, שבזמנו החזיקה קבוצה בליגת העל לבוגרות. בעונה זו, השתתפה אוזל ב-14 משחקים בליגת העל במסגרת האקדמיה, ובעונה העוקבת ב-12 משחקים. במקביל במשך שתי עונות אלו התאמנה ושיחקה בקבוצת הנערות של הפועל קטמון ירושלים - שירה בנקי. בעונת 2019/20, עברה אוזל לשחק במדי מכבי בנות עמק חפר, שם צברה 11 הופעות בליגת העל. בעונת 2020/21 עברה אוזל לאס"א תל אביב, שם הופיעה 16 פעמים בליגת העל, 3 פעמים בגביע המדינה, ופעמיים בגביע אתנה, כאשר היא כובשת 3 פעמים בליגה, שער אחד בגביע המדינה, ושער בגביע אתנה. בעונת 2021/22 חתמה אוזל במ.ס. קריית גת, ובחודש ינואר 2022, לאחר 9 הופעות ליגה ושער אחד (בנוסף לשער במוקדמות ליגת האלופות וכן 4 הופעות בגביע אתנה עם 4 כיבושים), עברה לשחק בהפועל מרמורק, שם סיימה את העונה עם 11 הופעות. לקראת עונת 2022/23, חתמה אוזל בקבוצת לקטמיה מהליגה הראשונה בקפריסין, ובפברואר 2023 עברה להפועל קטמון ירושלים בליגת העל, המועדון בו החלה את דרכה בכדורגל. עד לסיום העונה כבשה אוזל 4 שערים ב-9 הופעות בליגה, ועוד שער אחד בשני משחקי גביע המדינה, כאשר הקבוצה מפתיעה ומסיימת במקום השני בליגה בעונת הבכורה שלה בליגה. בינואר 2024 חתמה במכבי פנתרות אשדוד מהליגה הלאומית. אוזל הופיעה 5 פעמים במדי נבחרת ישראל בכדורגל נשים עד גיל 17, ו-4 פעמים במדי הנבחרת הצעירה עד גיל 19. ב-24 בפברואר 2021 ערכה את הופעת הבכורה שלה בנבחרת הבוגרת, בתבוסה 12:0 מול נבחרת איטליה במסגרת מוקדמות אליפות אירופה 2021, ובהמשך אותה שנה שותפה פעם נוספת בהפסד לטורקיה 2–3. פרופיל, באתר ההתאחדות לכדורגל בישראל ירון לופו מוסקוביץ', רגע לפני משחק הגמר: הכירו את סוד הקסם של שחקניות הפועל קטמון שירה בנקי, Mynet ירושלים, 12 במרץ 2019 ירדן אוזל, באתר Soccerdonna (בגרמנית) Rafi Gamish, קבוצות הנוער הירושלמיות - והפעם: מחזיקות גביע המדינה מקטמון, באתר כל העיר ירושלים, ‏2019-03-17 פוסט הוולקאם עם חתימתה של אוזל בהפועל קטמון ירושלים, באתר www.instagram.com, ‏8 בפברואר 2023 ההתאחדות לכדורגל בישראל - שחקן נבחרת, באתר www.football.org.il
אסף זגה

אסף זגה (נולד ב-5 בדצמבר 1996) הוא שחקן ישראלי. זגה נולד בבאר שבע, גדל והתחנך במקיף א' באר שבע במגמת תיאטרון. את שירותו בצה"ל עשה בחיל הים. בתום שירותו הצבאי למד משחק בגודמן - בית ספר למשחק בנגב. בתום לימודי המשחק, החל ללמוד תואר ראשון בתרבות יצירה והפקה בהמכללה האקדמית ספיר. ב-2021 שיחק בתפקיד אורח כעבריין מתחיל - בפרק הראשון בלבד בסדרת הדרמה-מתח "השוטרים" בנוסף גילם חייל שומר בגבול בסדרה "אזהרת מסע" של HOT. בשנת 2022 שיחק בתפקיד עבריין שפרץ לאורווה בסדרה "פאודה" של yes בעונתה הרביעית, באותה השנה שיחק גם בסרט "אישה בואדי". בשנת 2023 שיחק בתפקיד דוד בסדרה "אלף (סדרת טלוויזיה ישראלית)" של yes בתור הבן של הנשיא המדינה, לצד יעקב זדה-דניאל, ואברהם שלום לוי. באותה שנה שיחק בתפקיד האח של רותי בסדרה "שישה אפסים" של כאן 11 לצד שני קליין, עופר חיון ועוד. בנוסף שיחק בתפקיד חייל שומר גבול בסדרה "שמיים אדומים (סדרת טלוויזיה ישראלית)" של רשת 13. בנוסף לאחר שהכותבים של הסדרה "השוטרים" אהבו את התפקיד הקטן מהעונה הראשונה הוא קיבל תפקיד מרכזי בעונה השנייה - ישי, יד ימינו של באומן. בשנת 2024 שיחק בעונה השלישית של מנאייכ. בשנת 2021 שיחק בהצגה "הארדקור" של גודמן - בית ספר למשחק בנגב. בשנת 2022 שיחק בהצגה "אחד משלנו" של תיאטרון באר שבע בתפקיד דדה הנהג, על פי הסרט אחד משלנו של אורי ברבש. באותה השנה שיחק בהצגה "גיבור" של תיאטרון באר שבע במספר תפקידים שונים: בארדו, מפכ״ל המשטרה וסרסור. בשנת 2023 שיחק בהצגה "צומת וולקן" של תיאטרון באר שבע בתפקיד בסיסט הלהקה ולוחם אש, על פי הסרט צומת וולקן (סרט) של ערן ריקליס. באוגוסט 2023 משחק בהצגה "כולם היו בניי" של תיאטרון באר שבע בתפקיד פרנק השכן האסטרולוג לצד השחקנים: צחי גראד, ירדן בר-כוכבא, מיכאל מושונוב, ליר כץ ועוד. זגה בזוגיות מספר שנים עם טל פורטל והם מתגוררים בבאר שבע. אסף זגה, ברשת החברתית פייסבוק אסף זגה, ברשת החברתית אינסטגרם אסף זגה, במיזם "אישים" לתיעוד היצירה הישראלית אסף זגה, במסד הנתונים הקולנועיים IMDb (באנגלית) אסף זגה, באתר "אידיבי", מאגר הידע העברי לקולנוע ישראלי ועולמי יוני פרוים, בר זגה, ההבטחות של עולם הבידור - פנאי פלוס, 23.09.22 גיבורי-על, באתר News1 מחלקה ראשונה, 7 באפריל 2022 "כשאני חוזר הביתה לבאר שבע, יש רגיעה כזאת. זה איזון בריא", באתר ‏מאקו‏, 7 באוגוסט 2023 https://pplus.ynet.co.il/rechilut/article/rkeundd11o%7C "הילדה הביישנית שלא הצליחה להצביע בבי"ס בלי לבכות - מדגמנת בכל העולם": ההבטחות של עולם הבידור דסק קשת 12, ‏העימות בבית המרקחת שסידר לאסף זגה תפקיד מרכזי בעונה השנייה, באתר ‏מאקו‏, 14 ביוני 2023 דסק קשת 12, ‏"כשאני חוזר הביתה לבאר שבע, יש רגיעה כזאת. זה איזון בריא", באתר ‏מאקו‏, 14 באוגוסט 2023
אליפות אירופה בכדורסל עד גיל 20 2017

אליפות אירופה בכדורסל עד גיל 20 לשנת 2017 נערכה בתאריכים 15–23 ביולי 2017 ביוון. במשחק הגמר ניצחה מארחת הטורניר יוון את ישראל, וזכתה באליפות אירופה בפעם השלישית בתולדותיה. בתחרות השתתפו 16 נבחרות: ישראל אוקראינה איטליה איסלנד - מקום 2 אליפות אירופה עד גיל 20 דרג ב' 2016 גרמניה טורקיה יוון - מקום 3 אליפות אירופה עד גיל 20 דרג ב' 2016 לטביה ליטא מונטנגרו - מקום 1 אליפות אירופה עד גיל 20 דרג ב' 2016 סלובניה ספרד - האלופה המכהנת לשנת 2016 סרביה צ'כיה צרפת שוודיה בסיבוב זה חולקו הנבחרות ל-4 בתים של 4 קבוצות כל אחת, כאשר כל הקבוצות עולות לשלב שמינית הגמר, המתקיים בשיטת הצלבה - בית א' עם בית ב' ובית ג' עם בית ד' (מקום ראשון בבית א' מול מקום רביעי בבית ב', מקום ראשון בבית ג' מול מקום רביעי בבית ד', מקום שני בבית א' מול מקום שלישי בבית ב' וכן הלאה). שלוש הנבחרות שמסיימות במקומות האחרונים יורדות לדרג ב' (כלומר רק הנבחרת במקום השלושה עשר נשארת בדרג א'). יוון וסילי צ'רמפופולוס ישראל תמיר בלאט יוון וסילי צ'רמפופולוס איסלנד טריגבי הילנסון יוון אנטוניס קוניאריס צרפת אמין נואה אוקראינה סביאטוסלב מיכאיליוק - 20.4 למשחק שוודיה סימון בירגנדר - 13.8 למשחק ישראל תמיר בלאט - 10.1 למשחק ארבעת המקומות הראשונים נקבעו על בסיס משחק הגמר ומשחק על המקום השלישי. שאר המיקומים נקבעו ראשית לפי משחקי הדירוג. אתר האינטרנט הרשמי של אליפות אירופה בכדורסל עד גיל 20 2017 (באנגלית)
עקומים! (סדרת טלוויזיה, 2022)

עקומים! (באנגלית: !Warped) היא סדרת טלוויזיה קומית-אמריקאית שנוצרה על ידי קווין קופלו והית' סייפרט ששודרה בערוץ ניקלודיאון מה-16 בינואר עד ה-31 במרץ 2022. וב-ישראל הסדרה שודרה בפברואר 2022. בסדרה מככבים קייט גודפרי, אנטון סטארקמן, אריאנה מולקרה וכריסטופר מרטינז. הסדרה עוקבת אחר מיילו, החנון החביב שעובד בחנות קומיקס. מיילו נאלץ להתמודד עם העובדה הזאת שהבוס שלו קיבל לעבודה של מיילו את רובי המוזרה והנרגשת. וביחד הם עושים הרבה צחוקים ושטויות. מיילו (אנטון סטארקמן) - מיילו מנהל את חנות הקומיקס, והוא מומחה קומיקס. לעיתים קרובות הוא מתנהגת באופן אחראי כשהוא וחבריו חווים מצבים מסובכים ודברים מוזרים. רובי (קייט גודפרי) - רובי היא נערה מוזרה ונרגשת מאוד. רובי מתחילה לעבוד בחנות קומיקס עם מיילו לאחר המעבר לעיר. מלבד שהיא גם מומחית קומיקס כמו מיילו, היא גם אומנית ממש טובה ועוזרת למיילו ברומן הגרפי שלו, היא עוזרת בכך שהיא מעצבת לו את הדמויות. דארבי (אריאנה מולקרה) - הוא חבר של מיילו ורובי, שאוהב להתחפש לדמויות בדיוניות. הרלי (כריסטופר מרטינז) - חברה של מיילו, רובי ודארבי, שעובדת בפיצרייה שמעל חנות הקומיקס בקניון, למרות שהרלי מזניחה לפעמים את העבודה שלה. רן (מקנזי לי-פוסטר) - רן היא ילדה קטנה שנמצאת לפעמים בחנות הקומיקס וקוראת קומיקס לנערים ומבוגרים. ווילסון (מילאן קרטר) - הבעלים של חנות הקומיקס והבוס של מיילו ורובי. ב-23 באוקטובר 2020, הוכרז שניקלודיאון הזמין פיילוט לסדרה "עקומים!" סדרת טלוויזיה-קומית שנוצרה על ידי קווין קופלו והית' סייפרט. קווין קופלו, הית' סייפרט וקווין קיי משמשים כמפיקים בפועל. ב-18 במרץ 2021, ניקלודיאון הכריזה רשמית שהיא מאשרת את צילום ושידור הסדרה! כסדרת טלוויזיה קומית. צוות השחקנים של הסדרה כולל את קייט גודפרי בתור רובי, אנטון סטארקמן בתור מיילו, אריאנה מולקרה בתור דארבי וכריסטופר מרטינז בתור הרלי. את פרק הפיילוט ביים יונתן ג'אג. ב-20 בדצמבר 2021, הוכרז שהסדרה תעלה לאקרנים ב-20 בינואר 2022; עם זאת, הסדרה החלה להיות משודרת ב-16 בינואר 2022, שסומנה כהצצה. הסדרה הסתיימה לאחר עונתה היחידה ב-31 במרץ של אותה שנה. "עקומים!", במסד הנתונים הקולנועיים IMDb (באנגלית) "עקומים!", באתר Rotten Tomatoes (באנגלית) "עקומים!", במסד הנתונים הקולנועיים KinoPoisk (ברוסית)
מרמוסט שחור-ראש

מרמוסט שחור-ראש (שם מדעי: Mico nigriceps) הוא מין פרימט קטן ממשפחת המרמוסטיים מהסוג מרמוסט בהיר, המצוי ביערות אמריקה הדרומית והוא אנדמי ליערות מזרח ברזיל. אף שתפוצתו אינה ברורה לחלוטין היא כנראה נמצאת בין נהר מדיירה במערב, הנהר "Dos Marmelos River" בצפון ובמזרח ובדרום עד לנהר "Ji-Paraná River". קוף זה נמצא בטבע במצב של קרבה לסיכון והוא תואר ב-1992 בידי החוקרים פרארי ולופז. זהו קוף קטן באורך של 21 ס"מ בקירוב והזנב מגיע לאורך 33 ס"מ והוא מגיע עד למשקל 370 גרם. הוא בעל שיער אפור זית בגבו והחזה והרגליים צהבהבים. הזנב שחור והפנים אפורות כהות וחסרות שיער. במראהו הוא מזכיר מאוד את המין מרמוסט כסוף, אשר לו פנים ורודות. הקוף חי בטבע ביערות גשם טרופיים ויערות סבוכים, לעיתים באזורים מוצפים או ביערות לחים נוספים. הם פעילי יום שוכני עצים היורדים לקרקע לעיתים רחוקות ולרוב ניזונים בקבוצות קטנות מהעצים, כשמזונם כולל פירות, חרקים שונים ולשד ושרף עצים. מדיה וקבצים בנושא מרמוסט שחור-ראש בוויקישיתוף מרמוסט שחור-ראש, באתר ITIS (באנגלית) מרמוסט שחור-ראש, באתר האנציקלופדיה של החיים (באנגלית) מרמוסט שחור-ראש, באתר GBIF (באנגלית) מרמוסט שחור-ראש באתר הרשימה האדומה של IUCN
קרלו אמנואלה

האם התכוונתם ל... קרלו אמנואלה הראשון, דוכס סבויה – דוכס סבויה בין השנים 1580–1630. קרלו אמנואלה השני, דוכס סבויה – דוכס סבויה מ-1638 עד 1675. קרלו אמנואלה השלישי, מלך סרדיניה – מלך סרדיניה בשנים 1730–1773. קרלו אמנואלה הרביעי, מלך סרדיניה – מלך סרדיניה בשנים 1796–1802. קרלו אמנואלה, נסיך קריניאנו – נסיך קריניאנו בין השנים 1780–1800.
מאפין

מַאפִין (Muffin; לפי האקדמיה ללשון העברית: מוּפִין) הוא עוגה אישית עגולה האפויה בתבנית עם שקעים או בתבניות אישיות קטנות. המאפין המקורי נוצר באנגליה בסביבות המאה ה-11. "מאפין אנגלי" הוא שטוח ומופק על ידי החמצת שמרים. כיום השם מאפין מציין בעיקר את המאפין האמריקאי שהוא פיתוח מהמאה ה-19 אשר התאפשר בעקבות המצאת אבקת האפייה. לרוב מערבבים בבלילה תוספת כגון אוכמניות או שברי (פצפוצי) שוקולד. מאפינס ניו-יורק באתר "מתכונים" מאפינס שזיפים באתר "הכל טעים" 12 מתכוני מאפינס שאנחנו אוהבים במיוחד, באתר ‏מאקו‏, 18 באוגוסט 2019 מוּפִין, באתר האקדמיה ללשון העברית ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
ולטה (פירושונים)

האם התכוונתם ל... ולטה – בירת מלטה ולטה (כדורגל) – קבוצת כדורגל אמבר ולטה – דוגמנית ושחקנית אמריקאית וולטה בלטה
תעלומת רוק איילנד (סדרת טלוויזיה, 2022)

תעלומת רוק איילנד (באנגלית: Rock Island Mysteries) היא תוכנית טלוויזיה קומית אוסטרלית לילדים ולבני נוער, שהוצגה בבכורה ב־10 Shake ב-2 במאי 2022 ובניקלודיאון יום למחרת. בהתחלה שם הסדרה היה: "האי של טיילור" ואז שינו אותו ל-"תעלומת רוק איילנד". הסדרה עלתה לראשונה ב-2 במאי 2022 באוסטרליה. בישראל הסדרה שודרה לראשונה ב-3 ביולי 2022. באוקטובר 2022 הסדרה חודשה לעונה שנייה שעלתה לראשונה ב-25 בספטמבר 2023. בישראל העונה השנייה עלתה לראשונה ב-12 בנובמבר 2023. ב-6 במאי 2024, הסדרה חודשה לעונה שלישית. טיילור בת ה-14 וחבריה חוקרים את סודות האי רוק היפה והמסתורי. צ'ארלי, הדוד של טיילור, נעלם לפני 5 שנים וטיילור נחושה לגלות מה עלה בגורלו, בעת שהחבורה מתמודדת עם תעלומה חדשה בכל פרק ופרק. הסדרה היא בת 20 פרקים שצולמה בגולד קוסט ובפורט דאגלס, קווינסלנד ב-2021 לעונה 1, ובחוף הזהב וב- Helensvale, קווינסלנד בין השנים 2022–2023 לעונה 2. זו הייתה הפקה של FremantleMedia Australia עבור רשת 10 ו-Nickelodeon International. הסדרה נוצרה על ידי מתיו קוק, וינסנט לונד ומייקל פורד. הוא נכתב על ידי מפיק התסריט סטיבן ואג, עם הכותבים סם קרול, אליקס בין, דייוויד האנם, מריסה נאת'ר, נטשה סומסונדרם, טרנט רוברטס, ג'סיקה ברוקמן והאנה סמואל. באוקטובר 2022, רשת 10 וניקלודיאון הודיעו שהסדרה חודשה לעונה שנייה, שיצאה לאקרנים ב-25 בספטמבר 2023. אתר האינטרנט הרשמי של תעלומת רוק איילנד (באנגלית) "תעלומת רוק איילנד", במסד הנתונים הקולנועיים IMDb (באנגלית)
רוקי 3 (סרט, 1982)

רוקי 3 (באנגלית: ROCKY III) הוא סרט דרמת ספורט אמריקאי משנת 1982. הסרט מלווה בתסריט, בימוי, ותפקיד ראשי של סילבסטר סטאלון. הסרט מהווה סרט שלישי בזיכיון הסדרה, והוא מלווה גם כסרט המשך לסרטו הקודם של סטאלון, רוקי 2. רוקי אוהב את כל הפרסום והתהילה, עד שאלמוני צעיר בשם קלאבר לאנג (מיסטר טי) אומר לרוקי שהוא יותר טוב ממנו ואף מזמין אותו לקרב. בקרב, רוקי בטוח בניצחונו אך מגלה באמצע הקרב שמיקי, מאמנו האהוב, קיבל התקף לב, ורוקי מפסיד בקרב. בערב רוקי הולך למכון הכושר שבו מיקי אימן אותו, שם פוגש באפולו קריד, שאומר לו שרוצה לאמן אותו, ועוד דבר שהוא לא מגלה. רוקי מסכים להצעה, אך עדיין שקוע בדיכאון עמוק מאז המוות של מאמנו הקודם. שהוא מדבר עם אדריאן הוא מתחיל להיות רציני, ומתחיל להתאמן טוב וברצינות. בקרב הגדול, רוקי מפיל את קלאבר לאחר הרבה סיבובים, ורוקי שב להיות אלוף עולם במשקל כבד באיגרוף. הסוד של אפולו היה שהם יבואו למכון הכושר ויעשו קרב חוזר בין שניהם, רק ביניהם, בלי התקשורת. סילבסטר סטאלון בתור רוברט "רוקי" בלבואה טליה שייר בתור אדריאנה "אדריאן" פנינו ברט יאנג בתור פולי פנינו. ברג'ס מרדית' בתור מיקי. קארל ות'רס בתור אפולו קריד. מיסטר טי בתור קלאבר לאנג. סייג' סטאלון בתור רוברט "רובי" בלבואה. "רוקי 3", במסד הנתונים הקולנועיים IMDb (באנגלית) "רוקי 3", באתר נטפליקס "רוקי 3", באתר AllMovie (באנגלית) "רוקי 3", באתר Rotten Tomatoes (באנגלית) "רוקי 3", באתר Box Office Mojo (באנגלית) "רוקי 3", באתר Metacritic (באנגלית) "רוקי 3", באתר אידיבי "רוקי 3", במסד הנתונים הקולנועיים KinoPoisk (ברוסית)
מרשל קלקסטון

מרשל קלקסטון (באנגלית: Marshall Claxton;‏ 12 במאי 1811 – 28 ביולי 1881) היה צייר אנגלי שצייר ז'אנר, ציורי נוף ודיוקן. קלקסטון נולד בבולטון, לנקשייר, בנו של כומר מתודיסטי (אנ') מרשל קלקסטון ואשתו דיאנה. מרשל למד אצל ג'ון ג'קסון באקדמיה המלכותית לאמנויות (RA), שם נרשם ב־26 באפריל 1831. התמונה הראשונה שלו באקדמיה המלכותית הוצגה בשנת 1832, דיוקן של אביו. בשנים שלאחר מכן הוצגו כ-30 מתמונותיו בתערוכות האקדמיה. בשנת 1834 הוענקה לו המדליה הראשונה בבית הספר לציור, וקיבל את מדליית הזהב של החברה המלכותית לאמנויות (אנ') (RSA) בשנת 1835 על דיוקנו של סר אסטלי קופר. משנת 1837 עד 1842 עבד באיטליה וחזר ללונדון, וזכה בפרס של 100 ליש"ט עבור "אלפרד הגדול במחנה הדנים". בשנת 1850 נסע קלקסטון לסידני, אוסטרליה, עם אוסף גדול של תמונות, אך לא הצליח במכירתן. בעודו בסידני הוא צייר תמונה גדולה, הזמנה מהברונית בורדט-קוטס. התמונה תוארה כ"תמונה החשובה הראשונה " שצוירה באוסטרליה. בספטמבר 1854 עזב קלקסטון את סידני לכלכותה, שם מכר כמה מתמונותיו. הוא חזר לאנגליה בשנת 1858 דרך מצרים, ונפטר בלונדון לאחר מחלה ממושכת ב־28 ביולי 1881. הוא התחתן ונולדו לו שתי בנות, אדלייד ופלורנס קלקסטון, שתיהן היו אמנים ומיוצגות בתערוכות האקדמיה המלכותית בין 1859 ל־1867. "הנוף הכללי של הנמל ועיר סידני" נמצא באוסף המלכותי (אנ') באנגליה, ויש שתי תמונות באוסף דיקינסון בגלריית האמנות של ניו סאות' ויילס (אנ') (AGNSW), סידני. דיוקנאותיו של הבישוף ויליאם ברוטון (אנ') והדקאן דין קאופר (אנ') נמצאים בסנט פול קולג' (אנ'), אוניברסיטת סידני, ושל הכומר רוברט פורסט מוצג בבית הספר של המלך (אנ'), פאראמאטה (אנ'). ציור גודייבה שלו נמצא בגלריית הרברט לאמנות (אנ') ויש לו גם יצירות המוצגות בגלריה לאמנות של דרבי ובמוזיאון ויקטוריה ואלברט. הוא היה ידוע גם בזכות התיאורים שלו בנושאים דתיים מתודיסטים, שהפכו לפופולריים כהדפסים. מדיה וקבצים בנושא מרשל קלקסטון בוויקישיתוף Marshall Claxton, BBC, accessed August 2011 Serle, Percival (1949). "Claxton, Marshall". Dictionary of Australian Biography. Sydney: Angus & Robertson. Macmillan, David S., 'Claxton, Marshall (1813–1881)', Australian Dictionary of Biography, National Centre of Biography, Australian National University, Macmillan, David S.: Claxton, Marshall (1813 - 1881), Australian Dictionary of Biography, Volume 3, MUP, 1969, pp 424–425.
פריגוז'ין

פריגוז'ין (ברוסית: Пригожин) הוא שם משפחה ממוצא רוסי.[דרושה הבהרה] האם התכוונתם ל... איליה פריגוז'ין – פיזיקאי, כימאי ומתמטיקאי בלגי ממוצא רוסי, אחיו של אלכסנדר אלכסנדר פריגוז'ין (1913–1991) – מינרלוג ואורניתולוג בלגי ממוצא רוסי, אחיו של איליה יבגני פריגוז'ין (1961-2023) – אוליגרך רוסי ומייסד קבוצת וגנר
אוברלורד ומשפחת אנדרווד (סדרת טלוויזיה, 2021)

אוברלורד ומשפחת אנדרווד (באנגלית: Overlord and the Underwoods) היא תוכנית טלוויזיה קנדית-משפחתית שנוצרה בשיתוף של אנתוני קיו. פארל וריאן ויסברוק, והיא קופרודוקציה בין MarbleMedia ו-Cloudco Entertainment. הסדרה עלתה לראשונה בבריטניה ב-4 באוקטובר 2021 בניקלודיאון, בעוד שההקרנה בקנדה שודרה ב-29 באוקטובר 2021 ב-CBC Gem. בארצות הברית 10 הפרקים הראשונים זמינים מה--8 בנובמבר 2021 באפליקציית BYUtv. הסדרה מתמקדת במשפחה צפון-אמריקאית בשם אנדרווד, שחייה מתהפכים כשהפושע השני הכי מבוקש בעולם, בן דודם הרחוק אוברלורד - שהוא חייזר, מחפש מקלט בביתם לאחר שנאלץ להגן על עדים בין-גלקטיים לאחר שהוא חוטף את הבוס שלו ונאלץ לחיות עם משפחת אנדרווד. הסדרה הוכרזה ב-16 במרץ 2021, ונמכרה מראש על ידי Nickelodeon International ו-BYUtv בארצות הברית, CBC בקנדה ו-ITV בבריטניה באותו יום. הפקת הסדרה החלה ביוני 2021 באוקוויל, אונטריו. BYUtv החלה לשדר את הסדרה באפליקציה שלהם וב-byutv.org ב-8 בנובמבר 2021. ב-3 באוקטובר 2022 החלה BYUtv לשדר את עונה 1 בטלוויזיה. באותו יום הם הפכו את המקבץ השני של 10 פרקים לזמינים באפליקציה ובאתר שלהם. הסדרה הייתה נושא למחלוקת בתעשיית הטלוויזיה הקנדית לאחר שהפקתה הוכרזה באפריל 2021, כאשר כתבה בעיתון על הבכורה של פרקר אנדרסון, בן זמנו של יוצר הסדרה, אנתוני קיו. פארל כללה את ההצהרה שסדרת הטלוויזיה BYU "לא יכולה להציג דמויות שמזוהות בבירור כקווריות", בהתאם לאמונה של כנסיית ישוע המשיח של קדושי אחרית הימים בתנועה של קדושי אחרית הימים ושל אוניברסיטת בריגהאם יאנג המורמונית שבבעלותה הרשת עצמה. בתוך כמה ימים, הרשת הגיבה בהצהרה: "בתור רשת צעירה המחויבת להפגיש קהלים דתיים ולא-דתיים, BYUtv לומדת ובוחנת דרכים לשתף פעולה עם יוצרי התוכן, הכותבים וכישרונות מגוונים כדי ליישם חוויות צפייה משותפת משמעותיות עבור קהל היעד שלנו (ילדים בגילאי 8–15 והוריהם). בעוד של-BYUtv לא התייחסו לחמש הדמויות המקוריות של להט"ב ו-AirsQ+ בחמשת הדמויות המקוריות של להט"ב., אנו רוצים להתייחס לנושאים - כולל להט"ב - שחשובים לקהל הגדול והמגוון שלנו. אין מדיניות שתחריג את הרשת מלכלול דמויות שמזדהות כ-להט"ב, ו-BYUtv בוחנת דרכים לעשות זאת", ומארבלמדיה אישרו כי אוברלורד ומשפחת אנדרווד יכללו דמויות להט"ב. "אוברלורד ומשפחת אנדרווד", במסד הנתונים הקולנועיים IMDb (באנגלית) "אוברלורד ומשפחת אנדרווד", במסד הנתונים הקולנועיים KinoPoisk (ברוסית)